Утвърждавам!
25.01.2017 година

Председател: 	(п)	
(С. Здравчев)

ДЛЪЖНОСТНА ХАРАКТЕРИСТИКА
НА СЪДЕБЕН СЛУЖИТЕЛ

ДЛЪЖНОСТ: съдебен деловодител в регистратурата	КОД по НКПД: 4415 2003	

ВИД НА ДЛЪЖНОСТТА:	Специализирана администрация	

Ранг:	минимален: V	максимален: І	

1. Изисквания за заемане на длъжността:
На длъжността съдебен деловодител в регистратурата се назначава лице, което
•	притежава българско гражданство;
•	има завършено средно образование;
•	притежава необходимите нравствени и професионални качества;
•	не е осъждано на лишаване от свобода за умишлено престъпление от общ характер;
•	отговаря на останалите изисквания по чл. 131 от Правилника за администрацията в съдилищата;
•	отговаря на изискванията по 107а, ал. 1 от Кодекса на труда;
•	притежава:
- комуникативни, организационни умения и лични качества;
- компютърни умения – работа с приложен софтуер;
- работа със стандартно офис оборудване;
- познания по стилистика, правопис и пунктуация на българския език.	

2. Подчиненост:
•	на председателя на съда;
•	на съдията докладчик по конкретното дело;
•	на административния секретар.	

3. Длъжностни задължения:

3.1. на съдебен деловодител в регистратурата:
3.1.1. приема и регистрира входящата кореспонденция:
3.1.1.1. скенира документа и го оформя като прикачен файл в деловодната програма на съда;
3.1.1.2. обработва и разпределя входящите документи, съгласно чл. 35 и чл. 36 от Правилника за администрацията в съдилищата.
3.1.2. осигурява информация за получената и изпратената кореспонденция;
3.1.3. разпределя и направлява постъпилата поща;
3.1.4. приема и регистрира книжата на насрочени продажби: протоколи за деня на разгласяване на обявленията за провеждане на публична продан, обявления за проданта, копия от вписаните възбрани, сведения за тежестите от териториалната дирекция на Националната агенция за приходите, от службата по вписвания, нотариалния акт и наддавателни предложения по ГПК;
3.1.5. най-късно в седемдневен срок от постъпване на молба от страните изготвя изпълнителни листове и отбелязва това, както следва:
3.1.5.1. отстрани на съдебния акт с бележка съдържаща дата и подпис;
3.1.5.2. в дневника за издадените изпълнителни листове.
3.1.6. издава съдебни удостоверения, преписи, копия и извлечения от приложените към свършените дела книжа въз основа на писмена молба;
3.1.7. следи да не се правят бележки, знаци и подчертавания в книжата по делото, да не се изнасят делата от служебните помещения и да не се изваждат приложени към делата книжа;
3.1.8. връчва съдебни и други книжа при отсъствие на призовкаря и ги предава за отбелязване в Книгата за получените и върнати призовки и други съдебни книжа от други съдилища;
3.1.9. изготвя до различни инстанции и лица писма, извежда ги от деловодната програма на съда, като ги оформя като прикачен файл;
3.1.10. оставя копия от изходящите документи, които се съхраняват към съответните съдебни дела или папки, на копията отбелязва имената на лицата, подписали съответния документ, и номера, под който са изведени;
3.1.11. следи за изтичане на процесуалните срокове по спрени дела, които представя на съдиите докладчици и изпълнява техните указания;
3.1.12. води на хартиен и/или електронен носител следните книги и регистри:
3.1.12.1. входящ дневник;
3.1.12.2. изходящ дневник;
3.1.12.3. регистър на заявленията за достъп до обществена информация, съгласно чл. 33 и чл. 34 от Правилника за администрацията в съдилищата;
3.1.12.4. книга за приемане и отказ от наследство и издава удостоверения.

3.2. на обслужващ бюро „Съдимост”, съгласно Наредба № 8 от 26.02.2008 година за функциите и организацията на дейността на бюрата за съдимост:
3.2.1. издава свидетелства и справки за съдимост;
3.2.2. в тридневен срок от подписването на бюлетин за съдимост го изпраща в съответното бюро за съдимост, придружен с писмо;
3.2.3. в тридневен срок от получаването на писмо по т. 3.2.2. написва върху него собственото, бащиното и фамилното си име, датата, подписва се, поставя печат и го връща на съда, който го е изпратил, а писмото прилага към делото, по което е издаден бюлетинът за съдимост;
3.2.4. завежда незабавно постъпилите бюлетини в азбучния указател и в електронния архив, съгласно чл. 13, ал. 1 от Наредба № 8 от 26.02.2008 година за функциите и организацията на дейността на бюрата за съдимост:
3.2.4.1. подрежда бюлетина в картотеката по азбучен ред по собственото име на осъденото лице;
3.2.4.2. когато за едно лице са съставени повече бюлетини за съдимост, ги подрежда в плик в поредност по датата на съставянето им, като върху плика се изписва собственото, бащиното и фамилното име, ЕГН или ЛНЧ на осъденото лице.
3.2.5. извършва отбелязвания върху бюлетини за съдимост въз основа на получени документи и ги докладва на председателя на съда;
3.2.6. отразява в електронния архив всички обстоятелства във връзка с необходимите поправки и отбелязвания на допълнителни сведения в бюлетините за съдимост;
3.2.7. докладва на председателя на съда:
3.2.7.1. установяването на бюлетини за съдимост на едно лице с разлика в имената или единния граждански номер или други несъответствия;
3.2.7.2. установяване на наложено наказание по чл. 78а за лице, осъждано за престъпление от общ характер или освобождавано от наказателна отговорност по реда на Глава осма от НК;
3.2.7.3. установяване, че лице е осъдено условно или е освободено условно предсрочно и в изпитателния срок извършва ново престъпление, но съдът не се е произнесъл по изтърпяване на отложеното наказание;
3.2.7.4. загубване или унищожаване на бюлетин за съдимост преди изтичане на срока за съхраняването му.
3.2.8. поддържа и съхранява:
3.2.8.1. картотеки на бюлетините за съдимост и на бюлетините за наложени административни наказания по чл. 78а НК;
3.2.8.2. азбучен указател на хартиен носител и в електронен архив.

3.3. на служител в съдебната система:
3.3.1. обучава нови съдебни служители, въвежда ги в работата и разяснява изпълнението на служебните им задължения;
3.3.2. взема участие при координиране на съдебната работа, пряко свързана с дейността му, заедно с останалите служители на съда;
3.3.3. докладва на председателя за нарушения и административни слабости, които създават предпоставки за корупция, конфликт на интереси или нередности;
3.3.4. съхранява поверения му инвентар и носи отговорност за виновно повреждане или изгубване на съдебно имущество;
3.3.5. при служебна необходимост изпълнява служебните си задължения и в извън работно време;
3.3.6. изпълнява служебните си задължения в делово облекло;
3.3.7. изпълнява и други задължения, свързани с документооборота и административното обслужване, възложени от административния ръководител на съда или административния секретар.	

4. Необходимо да познава:
•	Закон за съдебната власт, Правилник за администрацията в съдилищата и други подзаконови нормативни актове по прилагането на ЗСВ;
•	Наредба № 8 от 26.02.2008 година за функциите и организацията на дейността на бюрата за съдимост;
•	Етичен кодекс на съдебните служители;
•	нормативна уредба, свързана с изпълнение на правомощията му;
•	вътрешни правила, утвърдени от административния ръководител.	

5. Отговорност за:
•	точното и качествено изпълнение на утвърдените с настоящата длъжностна характеристика задачи;
•	получената и пренасяна документация;
•	опазване като служебна тайна на сведенията, станали известни в кръга на службата, засягащи интересите на гражданите, на юридическите лица и на държавата;
•	виновно повреждане или изгубване на съдебно имущество;
•	спазване на Етичния кодекс на съдебните служители;
•	спазване на вътрешните правила, утвърдени от административния ръководител;
•	административни пропуски и нарушения, създаващи предпоставки за корупция, измами и нередности.

При отсъствие задълженията на деловодител в регистратурата и завеждащ бюро „Съдимост” се изпълняват от съдебен деловодител - архивар.	

Забележка: Длъжностната характеристика се актуализира в случай на нормативна промяна на изискванията за заеманата длъжност и / или извършваната работа.	

		
(дата на връчване)	(име и подпис на служителя)